****

**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. 02-125-9970-1/24**

**Podgorica, 27.09.2024.**

**SAOPŠTENJE ZA JAVNOST**

Agenciji za zaštitu ličnih podataka i slobodan pristup informacijama obratilo se Udruženje Roditelji Zahtjevom da se preduzmu mjere u cilju sprječavanja sniimanja i javnog plasiranja snimaka maloljetnih lica u svrhe promovisanja i reklamiranja određenih profila na društvenim mrežama.

Naime, djeca se presretaju i zaustavljaju u blizini obrazovnih ustanova od strane tzv.influensera i u slučaju da pokažu da prate određeni profil na društvenoj mreži, kada to i pokažu, zauzvrat dobijaju novac. Cijeli događaj se neovlašćeno snima i plasira na društvenim mrežama bez zaštite identiteta maloljetnika i bez prethodne saglasnosti roditelja/staratelja.

Agencija za zaštitu ličnih podataka i slobodan pristup informacijama nema zakonske nadležnosti da reagujemo u odnosu na obradu podataka od strane tzv.influensera na društvenim mrežama, međutim imajući u vidu da se radi o najosjetljivijim kategorijama društva, djeci, smatra svrsishodnim da uputi javni apel da se obustavi neovlašćeno snimanje i plasiranje snimaka maloljetnih lica u svrhu sticanja veće popularnosti odnosno broja pratilaca na društvenim mrežama.

Krivičnim Zakonikom Crne Gore, propisano je sljedeće:

**Neovlašćeno fotografisanje**

**Član 174**

(1) Ko neovlašćeno načini fotografski, filmski, video ili drugi snimak nekog lica i time osjetno zadre u njegov lični život ili ko takav snimak preda ili pokazuje trećem licu ili mu na drugi način omogući da se sa njim upozna,

kazniće se novčanom kaznom ili zatvorom do jedne godine.

(2) Ako djelo iz stava 1 ovog člana učini službeno lice u vršenju službe,

kazniće se zatvorom od tri mjeseca do tri godine.

**Agencija ovim putem ohrabruje roditelje djece da u cilju sprječavanja ovih pojava i zaštite privatnosti, protiv lica koja zloupotrebljavaju maloljetnu djecu u marketingške svrhe podnese tužbu pred nadležnom sudu.**

**AGENCIJA ZA ZAŠTITU LIČNIH PODATAKA I SLOBODAN PRISTUP INFORMACIJAMA**